Ράσελ Μ. Νέλσον

Ο Ράσελ Μάριον Νέλσον (Russell Marion Nelson Sr., 9 Σεπτεμβρίου 1924 - 27 Σεπτεμβρίου 2025) ήταν Αμερικανός θρησκευτικός ηγέτης και χειρούργος ο οποίος ήταν ο 17ος Πρόεδρος της Εκκλησίας του Ιησού Χριστού των Αγίων των Τελευταίων Ημερών από τον Ιανουάριο του 2018 μέχρι το θάνατό του τον Σεπτέμβριο του 2025 σε ηλικία 101 ετών. Ο Νέλσον ήταν μέλος της Απαρτίας (Quorum) των Δώδεκα Αποστόλων για σχεδόν 34 χρόνια, και ήταν πρόεδρος της Απαρτίας από το 2015 έως το 2018. Ως πρόεδρος της εκκλησίας, ο Νέλσον αναγνωρίστηκε από την εκκλησία ως «προφήτης, βλέπων και αποκαλυπτής».See, e.g., "The Sustaining of Church Officers", April 2015 General Conference. 

Γεννημένος στη Σολτ Λέικ Σίτι της αμερικάνικης πολιτείας της Γιούτα, παρακολούθησε σπουδές προπτυχιακού και ιατρικής στο Πανεπιστήμιο της Γιούτα. Το 1945 απέκτησε πτυχίο Bachelor of Arts στις βασικές βιολογικές επιστήμες με άριστα, ενώ το 1947, σε ηλικία μόλις 22 ετών, έλαβε το διδακτορικό του στην Ιατρική. Στη συνέχεια ολοκλήρωσε την ιατρική του ειδίκευση και απέκτησε διδακτορικό (Ph.D.) στο Πανεπιστήμιο της Μινεσότα, όπου υπήρξε μέλος της ερευνητικής ομάδας που ανέπτυξε τη μηχανή καρδιάς-πνευμόνων, η οποία το 1951 κατέστησε δυνατή την πρώτη χειρουργική επέμβαση ανοικτής καρδιάς με χρήση εξωσωματικής κυκλοφορίας (Cardiopulmonary bypass). Μετά τη θητεία του στο Ιατρικό Σώμα του Αμερικανικού Στρατού κατά τον Πόλεμο της Κορέας, επέστρεψε στη Σολτ Λέικ Σίτι και δέχθηκε θέση καθηγητή στην Ιατρική Σχολή του Πανεπιστημίου της Γιούτα. Αφιέρωσε τα επόμενα 29 χρόνια στον χώρο της καρδιοθωρακικής χειρουργικής. Ο Νέλσον διακρίθηκε ως χειρουργός καρδιάς και υπηρέτησε ως πρόεδρος της Εταιρείας Αγγειακής Χειρουργικής (Society for Vascular Surgery) καθώς και του Ιατρικού Συλλόγου της Γιούτα. 

Κατά τη διάρκεια της ιατρικής του σταδιοδρομίας υπηρέτησε σε πληθώρα θέσεων ευθύνης στην Εκκλησία του Ιησού Χριστού των Αγίων των Τελευταίων Ημερών. Ξεκίνησε από τοπικό επίπεδο στη Σολτ Λέικ Σίτι και στη συνέχεια διετέλεσε Γενικός Πρόεδρος της Κυριακάτικης Σχολής (1971–1979). Το 1984, μαζί με τον νομικό Ντάλιν Χ. Όουκς, κλήθηκε να καλύψει κενές θέσεις στο Κουόρουμ των Δώδεκα Αποστόλων της Εκκλησίας. Έζησε μέχρι την ηλικία των 101 ετών, καθιστάμενος ο μακροβιότερος πρόεδρος στην ιστορία της Εκκλησίας. 

 Πρώιμα χρόνια και εκπαίδευση 
Ο Νέλσον γεννήθηκε στις 9 Σεπτεμβρίου 1924 στη Σολτ Λέικ Σίτι της Γιούτα, γιος της Φλως Έντνα (το γένος Άντερσον, 1893–1983) και του Μάριον Κλάβαρ Νέλσον (1897–1990). Είχε δύο αδελφές, τη Μάρτζορι Ε. (1920–2016) και την Ίντιντ (1926–2019), καθώς και έναν αδελφό, τον Ρόμπερτ Χ. (1931–2014). Ο πατέρας του εργάστηκε ως δημοσιογράφος στη Deseret News και αργότερα έγινε γενικός διευθυντής της Gillham Advertising, του πρώτου διαφημιστικού γραφείου της Γιούτα. Οι γονείς του δεν ήταν ενεργά μέλη της Εκκλησίας κατά τα παιδικά του χρόνια, τον έστελναν όμως στην Κυριακάτικη Σχολή· σε ηλικία 16 ετών βαπτίστηκε ως μέλος της Εκκλησίας.

Στην εφηβεία φοίτησε στο LDS Bussiness College, που ανήκει στην Εκκλησία του Ιησού Χριστού των Αγίων των Τελευταίων Ημερών, παράλληλα με το λύκειο, ενώ εργάστηκε ως βοηθός γραμματέας σε τράπεζα.Church News, October 17, 2009. Αποφοίτησε από το East High School σε ηλικία 16 ετών και εγγράφηκε στο Πανεπιστήμιο της Γιούτα,"Elder Russell M. Nelson", churchofjesuschrist.org, accessed June 12, 2011. όπου υπήρξε μέλος των συλλόγων Sigma Chi και Owl and Key. Το 1945 απέκτησε πτυχίο Καλών Τεχνών και έγινε μέλος της κολεγιακής αδελφότητας ΦΒΚ (Phi Beta Kappa). Στη συνέχεια φοίτησε στην Ιατρική Σχολή του ίδιου πανεπιστημίου, όπου αποφοίτησε το 1947 με τον τίτλο του Διδάκτορα Ιατρικής, αποφοιτώντας πρώτος στην τάξη του. Ξεκίνησε την πρώτη του χρονιά στην Ιατρική ήδη ως προπτυχιακός φοιτητής και ολοκλήρωσε το τετραετές πρόγραμμα σε τρία μόλις χρόνια.

Μετά την αποφοίτησή του, μετέβη στο Πανεπιστήμιο της Μινεσότα για την ειδίκευσή του, όπου εντάχθηκε στην ερευνητική ομάδα του χειρουργού Κλάρενς Ντένις, η οποία ανέπτυξε τη μηχανή καρδιάς-πνευμόνων που τον Απρίλιο του 1951 κατέστησε δυνατή την πρώτη επέμβαση ανοικτής καρδιάς με εξωσωματική κυκλοφορία. Το 1954 έλαβε το διδακτορικό του (Ph.D.) για τις συνεισφορές του στην έρευνα.

 Ιατρική σταδιοδρομία 
Ο Νέλσον υπηρέτησε για δύο χρόνια στο Ιατρικό Σώμα του Αμερικανικού Στρατού κατά τον Πόλεμο της Κορέας, με τοποθέτηση στο Στρατιωτικό Ιατρικό Κέντρο Walter Reed, στην Ουάσινγκτον. Κατά τη διάρκεια της θητείας του, συμμετείχε σε ερευνητική ομάδα που συγκρότησε ο διοικητής της Ανώτατης Σχολής του Walter Reed, συνταγματάρχης Γουίλιαμ Σ. Στόουν, με επικεφαλής τον καθηγητή χειρουργικής Φιορίντο Α. Σιμεόνε, από το Case Western Reserve University. Η ομάδα αυτή επικεντρωνόταν στη βελτίωση της περίθαλψης των τραυματιών και στάλθηκε σε όλες τις πέντε μονάδες MASH (Μοbile Army Surgical Hospital) που λειτουργούσαν στην Κορέα, σε δύο μεγάλα νοσοκομεία εκκένωσης, σε νοσοκομεία πεδίου, σε στρατόπεδο αιχμαλώτων πολέμου, καθώς και σε μεγαλύτερα νοσοκομεία εκκένωσης στην Ιαπωνία, στη Χαβάη και στις ηπειρωτικές Ηνωμένες Πολιτείες. Κάποτε, η ομάδα βρέθηκε τόσο κοντά στο μέτωπο ώστε δέχθηκε πυρά από εχθρικό πυροβολικό, τα οποία όμως δεν τους έπληξαν. Μετά από 20 μήνες υπηρεσίας, απολύθηκε με τον βαθμό του λοχαγού. Κατόπιν, εργάστηκε και εκπαιδεύτηκε χειρουργικά στο Γενικό Νοσοκομείο της Μασαχουσέτης (Massachusetts General Hospital).

Το 1955, ο Νέλσον επέστρεψε στη Σολτ Λέικ Σίτι και δέχθηκε θέση στη Σχολή Ιατρικής του Πανεπιστημίου της Γιούτα. Εκεί κατασκεύασε τη δική του μηχανή καρδιάς-πνευμόνων και την χρησιμοποίησε στην πρώτη επέμβαση ανοικτής καρδιάς δυτικά του ποταμού Μισισιπή, στο Γενικό Νοσοκομείο Σολτ Λέικ (σημερινό Πανεπιστημιακό Νοσοκομείο της Γιούτα), σε ενήλικο ασθενή με μεσοκολπική επικοινωνία. Ο Νέλσον ήταν ο τρίτος χειρουργός στις Ηνωμένες Πολιτείες που εκτέλεσε με επιτυχία τέτοιου είδους επέμβαση. Παράλληλα, υπηρέτησε ως διευθυντής του προγράμματος ειδίκευσης στην καρδιοθωρακική χειρουργική του Πανεπιστημίου της Γιούτα.

Τον Μάρτιο του 1956 εκτέλεσε την πρώτη επιτυχημένη παιδιατρική καρδιοχειρουργική επέμβαση στο ίδιο νοσοκομείο, πραγματοποιώντας πλήρη αποκατάσταση τετραλογίας του Fallot σε κορίτσι τεσσάρων ετών. Υπήρξε πρωτοπόρος στην αντιμετώπιση της στεφανιαίας νόσου και συνέβαλε στην πρόοδο της βαλβιδικής χειρουργικής. Το 1960 εκτέλεσε μία από τις πρώτες επεμβάσεις διόρθωσης ανεπάρκειας τριγλώχινας βαλβίδας, σε πατριάρχη της Εκκλησίας του Ιησού Χριστού των Αγίων των Τελευταίων Ημερών. Επίσης, πραγματοποίησε την πρώτη χειρουργική παρέμβαση για ανεπάρκεια τριγλώχινας, πάθηση που επιτρέπει στο αίμα να επιστρέφει στον δεξιό κόλπο της καρδιάς. Η δεξιοτεχνία του επιβεβαιώθηκε το 1968, όταν παρουσίασε σειρά περιστατικών αντικατάστασης αορτικής βαλβίδας με εξαιρετικά χαμηλή μετεγχειρητική θνησιμότητα. Αργότερα, εκτέλεσε την ίδια επέμβαση στον μελλοντικό πρόεδρο της Εκκλησίας Σπένσερ Γ. Κίμπαλ, αντικαθιστώντας τη φθαρμένη αορτική του βαλβίδα. Το 1985, ο Νέλσον, μαζί με τον συνάδελφό του Κόνραντ Μπ. Τζένσεν, εκτέλεσαν τετραπλή παράκαμψη στον Κινέζο λυρικό καλλιτέχνη Φανγκ Ρονγκσιάng (1925–1989).
μικρογραφία|Ο Ντέιβιντ Ο. ΜκΚεϊ, 7ος Πρόεδρος της Εκκλησίας του Ιησού Χριστού των Αγίων των Τελευταίων Ημερών
Ο Νέλσον εργάστηκε αρχικά στη Σχολή Ιατρικής του Πανεπιστημίου της Γιούτα και στη συνέχεια στην Κλινική του Σολτ Λέικ (Salt Lake Clinic)με προνόμια εισαγωγής στο LDS Hospital. Το 1964 ίδρυσε δική του ιδιωτική κλινική, όπου ήταν ο επικεφαλής, με τον Κόνραντ Τζένσεν ως συνεργάτη. Το 1966 ανέλαβε διευθυντής του προγράμματος ειδίκευσης στην καρδιοθωρακική χειρουργική, το οποίο συνδύαζε πόρους από το Πανεπιστήμιο της Γιούτα, το Νοσοκομείο των Αγίων των Τελευταίων Ημερών (LDS Hospital), το Νοσοκομείο Παιδιών (Primary Children’s Hospital) και το VA Hospital στο Σολτ Λέικ Σίτι.Condie. Russell M. Nelson Chapter 12

Το 1965, το Πανεπιστήμιο του Σικάγο του πρόσφερε τη θέση επικεφαλής του τμήματος θωρακικής χειρουργικής. Ο Ντάλιν Χ. Όουκς, τότε καθηγητής νομικής στο Σικάγο και μέλος της Εκκλησίας, προσπάθησε ενεργά να τον στρατολογήσει. Ωστόσο, κατόπιν συνεννόησης με τον πρόεδρο της Εκκλησίας Ντέιβιντ Ο. ΜακΚέι, ο Νέλσον απέρριψε την πρόταση.

Ο Νέλσον ασχολήθηκε και με τα διοικητικά ζητήματα της ιατρικής, εκλεγόμενος πρόεδρος του Ιατρικού Συλλόγου της Γιούτα. Υπήρξε πρόεδρος του τμήματος θωρακικής χειρουργικής στο Νοσοκομείο των Αγίων των Τελευταίων Ημερών (LDS Hospital).

Το 1981 διετέλεσε επισκέπτης καθηγητής χειρουργικής στο Εθνικό Ινστιτούτο Καρδιολογίας της Πόλης του Μεξικού και στο Καθολικό Πανεπιστήμιο του Σαντιάγο της Χιλής. Τον Μάιο του 1982 υπήρξε επισκέπτης καθηγητής στο Hospital de Clínicas του Μοντεβιδέο, Ουρουγουάη.Condie. Rusell M. Nelson, Ch. 17

Σε εθνικό επίπεδο τιμήθηκε με την εκλογή του ως προέδρου της Εταιρείας Αγγειακής Χειρουργικής για το έτος 1975. Υπήρξε επίσης διευθυντής του Αμερικανικού Συμβουλίου Θωρακικής Χειρουργικής. Ως ιατρός ταξίδεψε εκτενώς και έδωσε διαλέξεις σε πολλές περιοχές της Λατινικής Αμερικής και της Αφρικής, καθώς και στην Ινδία και την Κίνα. Πραγματοποίησε συνολικά σχεδόν 7.000 επεμβάσεις πριν δεχτεί την κλήση του ως απόστολος.

Το 2015, το Πανεπιστήμιο της Γιούτα, σε συνεργασία με το Αμερικανικό Κολέγιο Καρδιολογίας (American College of Cardiology), ίδρυσαν την Έδρα Russell M. Nelson, MD, PhD, Visiting Professorship στην Καρδιοθωρακική Χειρουργική.

 Υπηρεσία προς την Εκκλησία των Αγίων των Τελευταίων Ημερών 
Πέρα από το ιατρικό του έργο, ο Νέλσον υπηρέτησε συχνά ως ηγέτης στην Εκκλησία του Ιησού Χριστού των Αγίων των Τελευταίων Ημερών. Στη Μινεσότα υπηρέτησε ως επόπτης της Κυριακάτικης Σχολής στην τοπική του ενορία (όπως τότε ονομαζόταν η θέση αυτή). Στην Ουάσινγκτον, διετέλεσε σύμβουλος στο επισκοπικό προεδρείο της ενορίας που παρακολουθούσε τακτικά ο Έζρα Ταφτ Μπένσον (τότε απόστολος), κατά την περίοδο που ο Μπένσον υπηρετούσε ως Υπουργός Γεωργίας στην κυβέρνηση του Ντουάιτ Αϊζενχάουερ. Στη Μασαχουσέτη, ο Νέλσον υπηρέτησε ως γραμματέας στον οργανισμό της Ιεροσύνης του Ααρών για ενήλικες στην ενορία της Βοστώνης.Spencer J. Condie. Russell M. Nelson: Apostle, Surgeon, Father

Μετά την επιστροφή του στη Σολτ Λέικ Σίτι, κλήθηκε να υπηρετήσει ως σύμβουλος του κλήρου στην ομάδα της Απαρτίας του Garden Park Ward, συνεργαζόμενος με περισσότερα από 50 αγόρια ηλικίας 16 έως 18 ετών. Στη συνέχεια υπηρέτησε ως μέλος της προεδρίας της YMMIA στη Stake Bonneville και έπειτα ως σύμβουλος στο επισκοπικό προεδρείο του Garden Park Ward. Χειροτονήθηκε σε αυτή τη θέση από τον Τζόζεφ Φίλντινγκ Σμιθ, του οποίου ο γαμπρός ήταν ο επίσκοπος της ενορίας. Ο Νέλσον υπηρέτησε σε εκείνο το επισκοπικό προεδρείο για περισσότερα από πέντε χρόνια, σε μια περίοδο που η ενορία αριθμούσε πάνω από 1.000 μέλη. Αργότερα μετεγκαταστάθηκε στο Yale Second Ward, πάλι στη στάκα Bonneville, όπου κλήθηκε ως μέλος του συμβουλίου υψηλών ιερέων της στάκας.Condie. Russell M. Nelson Αργότερα υπηρέτησε ως πρόεδρος στάκας στη Σολτ Λέικ Σίτι από το 1964 έως το 1971, με τον μελλοντικό απόστολο Τζόζεφ Μπ. Γουίρθλιν να υπηρετεί ως δεύτερος σύμβουλός του. Από το 1955 έως το 1965, ο Νέλσον υπηρέτησε ως ιεραπόστολος στην Πλατεία του Ναού κάθε Πέμπτη απόγευμα για περίπου δύο ώρες, ξεναγώντας επισκέπτες. Η κλήση να υπηρετήσει σε αυτή τη θέση του είχε δοθεί από τον απόστολο Ρίτσαρντ Λ. Έβανς, επικεφαλής τότε των δημοσίων σχέσεων στην Πλατεία του Ναού.Condie. Rusell M. Nelson

Ο Νέλσον υπηρέτησε επίσης για οκτώ χρόνια ως Γενικός Πρόεδρος της Κυριακάτικης Σχολής της Εκκλησίας. Κατά τη θητεία του, η Κυριακάτικη Σχολή ανέπτυξε έναν ενιαίο οκταετή κύκλο διδασκαλίας των Γραφών της Εκκλησίας στο πρόγραμμα σπουδών. Επιπλέον, άλλαξε η μέθοδος εκπαίδευσης νέων δασκάλων: αντί να γίνεται αποκλειστικά από μέλη του γενικού συμβουλίου, δόθηκε έμφαση σε υλικό εκπαίδευσης που εξελίχθηκε στο βιβλίο Teaching: No Greater Call. Επίσης, ο χρόνος εξάσκησης των ύμνων στην Κυριακάτικη Σχολή μετονομάστηκε σε «λατρεία μέσω της μουσικής».

Αργότερα υπηρέτησε για τέσσερα και μισό χρόνια ως περιφερειακός αντιπρόσωπος. Για περίπου τα μισά από αυτά τα χρόνια είχε ανατεθεί να επιβλέπει τις δεκατέσσερις στάκες του Πανεπιστημίου Brigham Young, ενώ τα υπόλοιπα χρόνια εργάστηκε με τις στάκες στην περιοχή Kearns της Γιούτα.

 Παραπομπές 

Εξωτερικοί σύνδεσμοι


Κατηγορία:Αμερικανοί χειρουργοί
Κατηγορία:Αμερικανοί σκωτσέζικης καταγωγής
Κατηγορία:Αμερικανοί αγγλικής καταγωγής
Κατηγορία:Σελίδες με μη επιθεωρημένες μεταφράσεις
Κατηγορία:Πρόεδροι της Εκκλησίας του Ιησού Χριστού των Αγίων των Τελευταίων Ημερών